Ο βουλευτής Έβρου Γιώργος Ντόλιος υποστηρίζει ότι ενώ « ο Γενικός Γραμματέας της Αποκεντρωμένης Διοίκησης ανάθεσε την εκμετάλλευση του συγκεκριμένου μεταλλευτικού πεδίου εκτάσεως περίπου 300 στρεμμάτων σε μια εταιρεία η οποία έκανε την έρευνα και απέδειξε την εκμεταλλευσιμότητα του κοιτάσματος και έχει καταθέσει συγκεκριμένο επενδυτικό σχέδιο το οποίο προβλέπει την δημιουργία αρκετών θέσεων εργασίας στο Τρίγωνο του Έβρου, το Υπουργείο και συγκεκριμένα (τον κατονομάζει) «ο υφυπουργός κ. Γ. Μανιάτης δεν επικύρωσε ποτέ την απόφαση αυτή, επικαλούμενος γνωμάτευση του Νομικού Συμβουλίου του Κράτους καθώς οι υπηρεσίες του Υπουργείου θεωρούν ότι το συγκεκριμένο μεταλλευτικό πεδίο περιλαμβάνεται σε άλλο μεγαλύτερο πεδίο, το οποίο είναι δεσμευμένο από το Δημόσιο, λόγω του ότι την έρευνα την έχει κάνει το ΙΓΜΕ και πρότεινε την διενέργεια διεθνούς διαγωνισμού».